- مكانتش صدفة إنك متعرفش تنام فتقرر تسهر اليوم ده فتعرف حقيقة كانت متداريه عنك .. - مكانتش صدفة إن الدنيا ترجع تجمعك بحد تعرفه من سنين من تاني ويرجع أغلى من الأول ... - مكانتش صدفة إن يحصل بينك وبينهم سوء تفاهم فتعرفهم علي حقيقتهم ... - مكانتش صدفة إن كل ال posts فجأه تتحول لمسج ليك وكإن ربنا بيطبطب بيها علي قلبك ... - مكانتش صدفة إن الأيام تبعدك عن حد فجأه في وقت معين وتنقذك منه ... - مكانتش صدفة إنك تروح مكان معين في وقت معين فيبقي ليك رزق فيه من غير حول لك ولا قوة... - مكانتش صدفة إنك تسمع من حد متعرفهوش حكايه تشبهك وكإن ربنا بيقولك إنت مش لوحدك والعيب مش فيك ... - مكانتش صدفة إن يظهر في حياتك حد روحك تتعلق بي ويبقى سندك من غير حتى ميتكلم ... - مكانتش صدفة انك تنزل بعد ميعادك بنص ساعة وتبقى زعلان فربنا يسترها معاك من حادث محقق ... -الستر مش صدفة .. الصحة مش صدفة .. الحب مش صدفة .. مفيش حاجة بتحصل صدفه سواء حلوه او وحشه كل حاجه بتحصل لسبب هتعرفه دلوقتي أو بعدين . لا أؤمن بالصُدف كنت دائماً أرى اللَّه في كل شيء ❤️